1. Farmacinė kompozicija, apimanti hialurono rūgšties (HA)/ karnozino konjugatą su tiesiogine amido jungtimi tarp hialurono rūgšties karboksilo grupės ir karnozino amino grupės, skirta panaudoti osteoartrito profilaktikai ir gydymui bei reumatoidinio artrito (RA) gydymui, kur HA karboksilo grupių su karnozinu derivatizacijos laipsnis svyruoja nuo 30 iki 60 %, ir vidutinė HA molekulinė masė svyruoja nuo 1 × 105 Da iki 1 × 106 Da.

2. Farmacinė kompozicija, skirta panaudoti pagal 1 punktą, kur hialurono rūgšties (HA)/ karnozino konjugatas yra gaunamas kovalentiškai sujungiant karnozino dipeptidą su hialurono rūgštimi, suformuojant tiesioginę amidinę jungtį tarp HA karboksilo ir karnozino amino grupės su HA karboksilo grupių derivatizacijos laipsniu, t. y. su HA karboksilo grupių amidinimu su karnozinu, svyruojančiu 35 ± 3 % arba 45 ± 5 % ribose, ir jų mišiniai.

3. Farmacinė kompozicija, skirta panaudoti pagal vieną arba daugiau iš ankstesnių punktų, kur vidutinė HA molekulinė masė svyruoja 130-220 kDa arba 500-750 kDa ribose, ir jų mišiniai.

4. Farmacinė kompozicija, skirta panaudoti pagal vieną arba daugiau iš ankstesnių punktų, kur hialurono rūgštis, naudojama HA amido darinio su karnozinu gamybai, yra HA natrio druska arba HA tetrabutilamonio druska.

5. Farmacinė kompozicija, skirta panaudoti pagal vieną arba daugiau iš ankstesnių punktų vietiniam, peroraliniam vartojimui, vartojimui į sąnarius, parenteraliniam arba chirurginiam vartojimui.

6. Farmacinė kompozicija, skirta panaudoti pagal ankstesnius punktus, susieta su farmakologiškai ir (arba) biologiškai aktyviomis medžiagomis, ir (arba) su kontroliuojamo vaistų atpalaidavimo sistemomis, ir (arba) natūraliais polimerais arba sintetinės prigimties polimerais.